Desde as oito da mañá deste domingo todas as mulleres deberán trasladarse a Ourense e o luns o persoal do hospital comarcal inicia un peche indefinido

Desde as oito da mañá deste domingo deixarán de nacer bebés no hospital comarcal de Verín. O Sergas argumenta que a baixa natalidade da zona fai que o persoal do centro perda a habilidade necesaria para atender partos e en vez de artellar algún xeito de manter a formación deses profesionais ou de trasladar outros desde Ourense, a súa solución é que sexan as mulleres as que desde este domingo vaian parir á capital provincial. Unha medida contra a que este sábado saíu á rúa en Verín a cidadanía do sueste da provincia.